На основу члана 21. став 2.  Одлуке о комуналном реду („Службени гласник Града Бања Лука“, брoj 06/18, 40/18, 28/22 и 30/23 )  и  Одлуке Градоначелника Града Бања Лука о расписивању јавног огласа број 11-Г-3492/26 од 31.07.2026. године,  Комисија именована рјешењем Градоначелника  Града Бања  Лука  број 11-Г-3493/26 од  31.07.2026.године, објављује
Ј А В Н И   О Г Л А С
о додјели локација за привремено заузимање јавне површине за  постављање штандова за годишњу продају  у ужој урбаној зони  Града Бања Лука
1. ПРЕДМЕТ ЈАВНОГ ОГЛАСА
Додјела  локација за постављање штандова привременог карактера, за обављање трговинске дјелатности у ужем урбаном подручју Града Бања Лука, у складу са Урбанистичко-техничким условима за позиције зона и штандова, привременог каракртера  у сврху обављања трговинске и угоститељске дјелатности, сајмова и других облика промоције  у ужој урбаној зони Града Бањалука (Локација 1: Бана Милосављевића; Локација 2: Трг Крајине) израђеним од стране „Routing“, Бања Лука у мају 2024. године и у складу са Локацијским условима број : 03-364-1864/24 од 21.06.2024. године издатим, од стране Одјељења за просторно уређење.

2.КРАТАК ОПИС ЈАВНОГ ОГЛАСА

Предмет Јавног огласа је додјела локација за постављање привремених штандова за обављање трговинске дјелатности у ужем урбаном подручју Града Бања Лука, локација Бана Милосављевића и Трг Крајине, на укупно 17 локацијa подијељенe у 4 групе, како слиједи :
ГРУПА 1
локације за постављање штандова за обављање трговинске дјелатности  у ужој урбаној зони Града Бања лука  у  Улици Бана Милосављевића (на дијелу пјешачке зоне испред ресторана „Marčelo“ )
1. типски штандови за обављање трговинске дјелатности - 5 позиција 
2. штандови за продају кокица - 3 позиције
ГРУПА 2
  локације за обављање трговинске дјелатности у ужој урбаној зони Града Бања Лука, на  Тргу Крајине ( уз Улицу Краља Петра 1 Карађорђевића) :

                   1.     штандови за продају кокица - 5 позиција 

                   2.     штанд за продају балона - 1 позиција   
ГРУПА 3
  локације за обављање трговинске дјелатности у ужој урбаној зони Града Бања Лука, на локацији  Улица Веселина Маслеше испред робне куће „Кастел“,  

                   1.   штанд за  продају кокица - 1 позиција 

   2.   штанд за продају балона - 1 позиција    
ГРУПА  4
   локације за обављање трговинске дјелатности у ужој урбаној зони Града Бања Лука, на локацији   угао  Улица Српска и Веселина Маслеше ( преко пута Храма Христа Спаситеља),

                   1.   штанд за  продају кокица - 1 позиција 

3. ДИМЕНЗИЈЕ И ПОВРШИНА ЛОКАЦИЈА

· типски штандови за обављање трговинске дјелатности  димензија  (1,50 x 2,00 m),  површине 3,00 m2
· типски штандови за  продаја кокица димензија  (1,2  x 1,2  m) површине  1,44 m2
· штандови за  продаја балона димензија  (1,2  x 1,2  m) површине  1,44 m2
4. ПОЧЕТНА ЦИЈЕНА:

· типски штандови за обављање трговинске дјелатности (кокице,балони,сувенири) 1,50 КМ /m2 дневно
5. КАУЦИЈА ЗА УЧЕШЋЕ НА ЈАВНОМ ОГЛАСУ 

Учесници Јавног огласа дужни су на рачун јавних прихода Града Бања Лука код „Нове банке“ а.д. број 551-790-22206572-52, уплатити кауцију за учешће на Јавном огласу у износу од: 
1. за типски штанд за обављање трговинске дјелатности  135,00 КМ
      2. за типски штанд за продају кокица  64,80 КМ и  

3. за типски штанд за продаја  балона  64,80 КМ.
Уплаћена кауција за типске штандове ( кокице,сувенири и балони) представља износ накнаде за привремено заузимање јавне површине по почетној цијени за  период од  30 дана и биће урачуната у  излицитирани износ .
Кауција неће бити враћена учесницима јавног огласа који одустану од понуде, као ни учесницима који у прописаном року не поднесу захтјев за издавање одобрења.
Учесницима Јавног огласа, којима јавна површина није додијељена за привремено заузимање, кауција се враћа у пуном износу, сваком понуђачу посебно, након истека рока за приговор, а ако се понуђач одрекао права на приговор изјавом на записник, одмах након потписивања записника. 
Учесник је дужан уз захтјев за поврат кауције приложити копију личне карте и текућег рачуна на који ће се извршити поврат средстава.    

Једно лице може да поднесе пријаву само за једну позицију, у противном се пријава неће разматрати. 
Право подношења пријаве има искључиво једно лице из заједничког породичног домаћинства.

Уколико Комисија утврди да је за исту локацију поднесено више пријава од стране лица која припадају истом породичном домаћинству (родитељи,дјеца, супружници и сл.), важећом пријавом ће се сматрати само прва запримљена пријава, док остале неће бити разматране.

6.ПРАВО УЧЕШЋА:

Право учешћа у поступку јавног надметања имају физичка лица чије је мјесто пребивалишта на подручју Града Бања Лука, уз обавезно лично учешће. 

7.ПРАВИЛА НАДМЕТАЊА:
Учесник јавног надметања дужан је да уз пријаву приложи :

1) копију важеће личне карте,

2) уредно попуњену и потписану пријаву, у којој је потребно назначити број локације и понуђени износ у КМ/m² по дану,

3) потврду о пребивалишту која није старија од 6 мјесеци и
4) доказ о уплаћеној кауцији .
8.НАЧИН ДОДЈЕЛЕ

Локације се додјељују у трајању од 153 дана (од 01.08.2026. до 31.12.2026.године), по захтјеву странке, уз могућност продужења истог за период од 212 дана (од 01.01.2027. до 31.07.2027.године).

Локације које обухватају 4 односно 5 позиција биће додијељене по критеријуму највишег износа, на начин да ће понуђачу који понуди највећи износ бити додијељена позиција 1 (гледано од сата на Тргу Крајине и гледано из улице Веселина Маслеше за локације у Улици Бана Милосављевића) и тако редом док се све локације не додијеле. 
Лице које  у поступку јавног надметања понуди највиши износ за локацију, дужно је  у року од три дана од дана извршности, односно коначности закључка Комисије, којим је утврђена ранг листа најповољнијих понуђача за додјелу привремених локација, поднијети захтјев за издавање одобрења, у Пријемној канцеларији Градске управе Града Бања Лука, уз који ће приложити доказ да је уплатило цјелокупан излицитирани износ. 

Лица којима буде додијељена јавна површина за постављање привремених штандова за обављање трговинске дјелатности у Улици Бана Милосављевића (5 позиција), од Града ће добити привремене штандове на коришћење, те су дужни да се према истима опходе са пажњом доброг домаћина. Роба коју корисници штанда буду продавали, мора бити изложена искључиво и само на наведеном штанду а забрањено је постављање свих врста помоћних објеката уз и око штанда. 

Лица којима јавна површина буде додијељења за постављање типских штандова за продају кокица дужна су предметне штандове тј. апарате за кокице униформисати на начин прописан Урбанистичко-техничким условима и само као такве их могу постављати на додијељене локације. Необлијепљени тј. неуниформисани објекти биће уклоњени са локације.  

Уколико најповољнији понуђач  у наведеном року не поднесе захтјев, сматраће се да је одустао од понуде за локацију и локација ће се понудити сљедећем понуђачу са листе, који је дужан да у року од једног дана, поднесе захтјев за издавање одобрења у Пријемној канцеларији Градске управе Града Бања Лука, уз који ће приложити доказ да је уплатио цјелокупан излицитирани износ и тако редом, док се локација не додијели.  

Захтјев за продужење рјешења подноси се најкасније до дана истека важења одобрења, а уколико лице коме је додијељена локација у поступку јавног огласа, не продужи одобрење, сматраће се да је одустао од локације, те ће се локација додијелити на кориштење другом заинтересованом лицу.

Ако за понуђену локацију, након проведеног поступка јавног оглашавања, нема заинтересованих лица, иста се може додијелити, непосредном погодбом, путем подношења захтјева за додјелу.

У складу са Одлуком у комуналном реду („Службени гласник Града Бања Лука“, број 06/18,  40/18 и 30/23), корисници јавне површине дужни су:

1) да прије почетка обављања дјелатности на јавној површини прибаве одобрење за обављање дјелатности за коју се издаје одобрење за привремено заузимање јавне површине уколико наведено одобрење немају

2) да на одобреној локацији обављају само ону дјелатност за коју је издато одобрење  

3) да одржавају чистоћу на локацији која им је одобрена и

4) да се придржавају услова одређених у одобрењу за заузимање јавне површине.

5)у случају потребе (приликом привођења земљишта трајној намјени) а на тражење надлежног органа, носилац одобрења је дужан да престане са радом и уклони постављени садржај са додијељене локације и прије истека наведеног рока.

Уколико се корисници не буду придржавали горе наведених услова, постављени објекти ће бити уклоњени са локације о трошку корисника. Контролу над спровођењем наведених мјера вршиће  Комунална полиција и  Тржишна инспекција Града Бањалука.

Лица која остваре право на локацију за продају кокица дужна су продају кокица вршити у оквиру штандова.

Роба коју корисници штанда буду продавали, мора бити изложена искључиво и само на  штанду а забрањено је постављање свих врста помоћних објеката уз и око штанда.

Око штандова је строго забрањено постављање било каквих додатних штандова и столова, који ће у том случају бити уклоњени са локације.

У случају потребе, а на тражење надлежног органа носилац рјешења се обавезује да престане са радом и уклони постављени садржај са додијељене локације и прије истека назначеног рока.

9.ПРЕУЗИМАЊЕ ПРИЈАВА И УВИД У   ЛОКАЦИЈЕ :
Образац за подношење пријаве се преузима у Градској управи Града Бањалука, канцеларија број 605/анекс IV у времену од 1200-1400, када се може извршити и увид у „Урбанистичко-техничке услове за позиције зона и штандова, привременог каракртера  у сврху обављања трговинске и угоститељске дјелатности, сајмова и других облика промоције  у ужој урбаној зони Града Бањалука ( Локација 1: Бана Милосављевића; Локација 2: Трг Крајине;) израђених од стране „Routing“ Бањалука у мају 2024. године.
10.ПРИЈАВА НА ОГЛАС И ДАТУМ ЈАВНОГ НАДМЕТАЊА :

Понуде се предају лично, уз предочену личну карту, у  канцеларији број 11 у Градској управи Града Бањалука.

Рок за подношење пријава је  13.08.2026.године до 09.00 часова 
Потпуна понуда подразумијева затворену коверту  у којој се налази попуњена и потписана пријава са траженим прилозима и назнаком: 

 ПОНУДА ЗА ГОДИШЊУ ПРОДАЈУ – НЕ ОТВАРАЈ, 
те ИМЕ И ПРЕЗИМЕ (на другој страни).

Неблаговремене и непотпуне пријаве Комисија неће узети у разматрање.
Отварање понуда, уз присуство заинтересованих понуђача одржаће се дана 13.08.2026.године, у сали  број  238/II спрат  у Градској Управи у  12.00 часова.
Резултат јавног надметања утврђује Комисија, закључком. Закључак о резултату јавног надметања објављује се на огласној табли Градске управе.

Учесник јавног надметања има право да, у року од 8 дана од дана објављивања закључка на огласној табли Градске управе, уложи приговор Градоначелнику. 
Приговор се подноси у писаној форми, путем Комисије.

ИНФОРМАЦИЈЕ :

Све остале информације везане за поступак јавног надметања могу се добити лично у канцеларији број 605/анекс IV  или путем телефона број: 051/244-444, локал: 734. 
Број : 05-370-3167/2026
